Judgment of the Court of First Instance (Fifth Chamber) of 27 November 2007.
Athanasios Pitsiorlas v Council of the European Union and European Central Bank.
Access to documents - Basle/Nyborg Agreement - Action for annulment - Challengeable acts - Statement of reasons - Plea of illegality - Decision 93/731/EC - Rules of Procedure of the European Central Bank - Action for damages - Non-contractual liability of the Community for the unlawful conduct of its organs - Damage - Causal link.
Joined cases T-3/00 and T-337/04.
Joined cases T-3/00 and T-337/04. (2007)
Language: Danish

Den 27. juli 1999 tilsendte sagsøgeren ECB en skrivelse, hvori han anmodede om en fornyet behandling af sin begæring i henhold til artikel 23, stk. 3, i ECB’s forretningsorden, hvorefter Styrelsesrådet i særlige tilfælde kan forkorte den periode på 30 år, hvorunder et dokument er fortroligt. Efter sagsøgerens opfattelse kunne formålet med hans forskning betegnes som et »særlig[t] tilfælde« i den nævnte artikels forstand.
Ved skrivelse af 2. august 1999, meddelt sagsøgeren den 8. august 1999, underrettede Rådets Generalsekretariat sagsøgeren om Rådets afgørelse af 30. juli 1999 som svar på den bekræftede (herefter »fornyede«) begæring, sagsøgeren havde indgivet i henhold til afgørelse 93/731 (herefter »Rådets beslutning«). Beslutningen var formuleret således:
»Svar, godkendt af Rådet den 30. juli 1999, på Athanasios Pitsiorlas’ fornyede begæring (1/99), som blev forelagt Rådet ved skrivelse af 8. juni 1999 i medfør af artikel 7, stk. 1, i Rådets afgørelse 93/731/EF, og registreret på Rådets Generalsekretariat den 10. juni 1999. Pitsiorlas ønsker aktindsigt i følgende dokument:
Basel/Nyborg-overenskomsten (september 1987).
Vi har efter en omhyggelig gennemgang af sagen fastslået, at det dokument, Deres begæring omhandler, er »Centralbankchefkomitéens rapport vedrørende en styrkelse af EMS«, som blev offentliggjort af […] Centralbankchefkomitéen i Nyborg den 8. september 1987.
Bestemmelserne vedrørende EMS’ forvaltning har aldrig udgjort en del af fællesskabsretten; følgelig er Rådet aldrig blevet anmodet om at træffe en afgørelse herom.
Da dokumentet, De har fremsat begæring om i denne sag, er blevet udarbejdet af centralbankcheferne, skal vi anmode Dem om at rette Deres begæring direkte til centralbankcheferne eller til ECB […] i henhold til afgørelsens artikel 2, stk. 2.«
Den 8. november 1999 tilsendte ECB’s direktør for eksterne relationer sagsøgeren en skrivelse, modtaget af denne den 13. november 1999, hvori det hedder:
»Idet vi takker for den interesse, De har vist med skrivelsen om aktindsigt i Basel/Nyborg-overenskomsten fra september 1987, beklager vi den forsinkede besvarelse, som skyldes, at skrivelsen indgik i løbet af sommerperioden, hvor Styrelsesrådet ikke holder møder.
ECB’s Styrelsesråd har undersøgt Deres særlige begæring om aktindsigt i Centralbankchefkomitéens arkiver nærmere. Det har herved taget i betragtning, at der ikke findes ét bestemt dokument, der kan betegnes som Basel/Nyborg-overenskomsten, og som har form af en aftale mellem parterne, men at overenskomsten består af rapporter og referater hidrørende fra såvel Centralbankchefkomitéen som Det Monetære Udvalg.
Styrelsesrådet har endvidere bemærket, at der blev udsendt en meget detaljeret pressemeddelelse herom den 18. september 1987, som De fik tilsendt i bilaget til skrivelsen af 6. juli 1999. Denne pressemeddelelse indeholdt en meget detaljeret forklaring på alle de punkter, hvorom der var indgået aftale mellem centralbankcheferne. De ændringer, der i denne forbindelse blev foretaget i aftalen om EMS af 13. marts 1979 (se det sidste afsnit i pressemeddelelsen), blev gennemført ved foranstaltningen af 10. november 1987, hvoraf en kopi er vedlagt den foreliggende skrivelse.
Af disse grunde har Styrelsesrådet besluttet ikke at give aktindsigt i Centralbankchefkomitéens arkiver.
Da De allerede råder over alle de vigtigste oplysninger vedrørende Basel/Nyborg-overenskomsten, er jeg overbevist om, at De alligevel vil kunne udvikle Deres forskningsarbejde, og at det vil kunne bære frugt.«

Legal relationship diagram (Graphviz):
digraph {
    rankdir=LR;
    node [shape=box];
    
  "sagsøgeren"[shape=doubleoctagon];
  "Rådets Generalsekretariat"[shape=doubleoctagon];
  "ECB"[shape=doubleoctagon];
    
  "sagsøgeren"->"skrivelse 27/07/1999";
  "skrivelse 27/07/1999"->"ECB";
  "skrivelse 27/07/1999"->"anmodede om en fornyet behandling af sin begæring i henhold til artikel 23, stk. 3, i ECB’s forretningsorden, hvorefter Styrelsesrådet i særlige tilfælde kan forkorte den periode på 30 år, hvorunder et dokument er fortroligt.."[dir=none];
  "ECB"->"skrivelse 08/11/1999";
  "skrivelse 08/11/1999"->"sagsøgeren";
  "skrivelse 08/11/1999"->"Styrelsesrådet har besluttet ikke at give aktindsigt i Centralbankchefkomitéens arkiver.."[dir=none];
  "Rådets Generalsekretariat"->"skrivelse 02/08/1999";
  "skrivelse 02/08/1999"->"sagsøgeren";
  "skrivelse 02/08/1999"->"Ved skrivelse af 2. august 1999, meddelt sagsøgeren den 8. august 1999, underrettede Rådets Generalsekretariat sagsøgeren om Rådets afgørelse af 30. juli 1999 som svar på den bekræftede (herefter »fornyede«) begæring, sagsøgeren havde indgivet i henhold til afgørelse 93/731 (herefter »Rådets beslutning«). Pitsiorlas ønsker aktindsigt i følgende dokument: Basel/Nyborg-overenskomsten (september 1987).."[dir=none];
}